b"\n_START_ARTICLE_\nAm\xc3\xb3s\n_START_SECTION_\nVida\n_START_PARAGRAPH_\nPastor i segurament propietari de ramats, va n\xc3\xa9ixer a Tecoa, poblet a prop de Betlem. Va viure en temps de Jeroboam II (783-743 aC). Va denunciar la idolatria, les injust\xc3\xadcies socials i la immoralitat \xc3\xa8tica, i el culte corrupte redu\xc3\xaft a l'exterioritat en uns temps pr\xc3\xb2spers. Predic\xc3\xa0 tant a Jud\xc3\xa0 com a Israel, llavors regnes separats. Atac\xc3\xa0 els sacerdots i els poderosos per les injust\xc3\xadcies contra els pobres, la qual cosa li provoc\xc3\xa0 molts enemics i fou expulsat de Betel pel rei, a inst\xc3\xa0ncia del sacerdot Am\xc3\xa0sies. Destaquen tamb\xc3\xa9 les seves profecies sobre el judici final, que ell considerava reservat a una minoria. No es coneix res dels seus \xc3\xbaltims anys ni de la seva mort."